মেঘালয়ে ১০ হাজারের বেশি মানুষ HIV Positive, এর মধ্যে ৫০০ শিশু

ওয়েবডেস্ক-  আজ ১ ডিসেম্বর এইডস দিবস (World AIDS Day)। আর আজই মারাত্মক রিপোর্ট এল সামনে। মেঘালয়ে (Meghalaya) দশ হাজারের বেশি মানুষ এইচআইভি পজিটিভ (HIV Positive) । এদের মধ্যে রয়েছে পাঁচশো শিশু। সবচেয়ে উদ্বেগজনক পরিস্থিতি তৈরি হয়েছে পূর্ব জয়ন্তিয়া হিলসে।

রাজ্যের স্বাস্থ্য দফতর জানিয়েছে, রাজ্যে যে শিশুর মধ্যে এইচআইভি পজিটিভ তাদের অত্যন্ত দরিদ্র পরিবারের। সঠিকভাবে চিকিৎসা পাচ্ছে না তারা। সমাজের ভয়, লজ্জা, কুসংস্কার তাদের চিকিৎসার পথে প্রধান অন্তরায়। মেয়ালয়ে এইচআইভি সংক্রমণের সংখ্যা উদ্বেগজনক।

২০০৫ সালের তুলনায় এই সংখ্যা ২২০ শতাংশ বেড়েছে। ভারতে এইচআইভি পজিটিভের সংখ্যা প্রায় ০.২১ শতাংশ। এদিকে মেঘালয়ে এই সংক্রণের হার ০.৪৩ শতাংশ, যা গোটা ভারতের দ্বিগুণ।

মেঘালয় এডস কন্ট্রোল সোসাইটির অভিমত, এর জন্য অসুরক্ষিত যৌনমিলনই এর জন্য দায়ী। এছাড়াও রয়েছে মাদক সেবন। মেঘালয়েও ইঞ্জেকশনের মাধ্যমে মাদক সেবনের চল রয়েছে। ফলে সংক্রমণে মাত্রা বাড়ার এটি অন্যতম কারণ।

দেখুন আরও খবর-  “সংসদ নাটকের জায়গা নয়”, বিরোধীদের তোপ মোদির

MACS-এর সাম্প্রতিক স্ক্রিনিংয়ে ১৩৮টি কেন্দ্রে ৬,৮৮২ জনের উপর পরীক্ষা চালানো হয়, সেখানে ২৮ জনের রিপোর্ট পজিটিভ এসেছে। সোসাইটির পরিচালক ২০৩০-এর মধ্যে দেশ ও রাজ্যকে এইচআইভি মুক্ত করার জন্য সবাইকে একসঙ্গে লড়াইয়ে ডাক দিয়েছেন।

১লা ডিসেম্বর, বিশ্ব এইডস দিবসে।  ১৯৮৮ সাল থেকে এই দিনটি পালিত হয়ে আসছে সকলের মধ্যে সচেতনতা বৃদ্ধি ও আক্রান্তদের প্রতি সংহতি প্রকাশের জন্য। এছাড়াও এই দিনটির অন্যতম উদ্দেশ্য হল এই মারণ ভাইরাসের কারণে যারা প্রাণ হারিয়েছেন তাদের স্মরণ করা। প্রতি বছর ১লা ডিসেম্বর দিনটি বিশ্বজুড়ে বিশ্ব এইডস দিবস (World AIDS Day) হিসেবে পালিত হয়ে থাকে।

দেখুন আরও খবর-